คาโดกาวะคอร์ปอเรชั่น

ไฟล์:Kadokawa_SakuraTown.jpg|thumb|คาโดกาวะ ซากุระทาวน์คอมเพล็กซ์ ใน โทโกโรซาวะ, จังหวัดไซตามะ
บริษัท คาโดกาวะคอร์ปอเรชั่น จํากัด (Kabushiki-gaisha Kadokawa) เดิมชื่อ จนถึงวันที่ 1 ตุลาคม พ.ศ. 2558 株式会社KADOKAWA・DWANGO เป็นกลุ่มบริษัทสัญชาติญี่ปุ่นที่ตั้งอยู่ใน ฟูจิมิ, เขตชิโยดะ, โตเกียว
ก่อตั้งขึ้นจากการควบรวมกิจการระหว่างบริษัท คาโดกาวะคอร์ปอเรชั่น และ ดวังโกะ เมื่อวันที่ 1 ตุลาคม พ.ศ. 2557 บริษัทมีธุรกิจในด้านความบันเทิง (รวมถึงสตูดิโอผลิตอนิเมะและวิดีโอเกม) สิ่งพิมพ์ และอสังหาริมทรัพย์ รวมถึงสินทรัพย์อื่นๆ
คาโดกาวะ เป็นสมาชิกของสมาคมภาพยนตร์แห่งประเทศญี่ปุ่น (MPPAJ) จึงเป็นหนึ่งในสตูดิโอภาพยนตร์ขนาดใหญ่สี่แห่งของญี่ปุ่นที่มีอายุน้อยที่สุด

**ประวัติของบริษัท**
บริษัทโฮลดิ้งที่รู้จักในปัจจุบันในชื่อคาโดกาวะ คอร์ปอเรชั่น เดิมก่อตั้งขึ้นในปี พ.ศ. 2488 ในชื่อ คาโดกาวะโชเต็ง โดยมีวัตถุประสงค์เพื่อ "ฟื้นฟูวัฒนธรรมญี่ปุ่นผ่านการตีพิมพ์" ในยุคหลังสงคราม บริษัทได้ควบรวมกิจการกับบริษัท ดวังโกะ จำกัด เพื่อก่อตั้ง คาโดกาวะ ดวังโกะ ในวันที่ 1 ตุลาคม พ.ศ. 2557 และกลายเป็นบริษัทย่อยของ คาโดกาวะ ดวังโกะ
ในเดือนกุมภาพันธ์ พ.ศ. 2562 บริษัท คาโดกาวะดวังโกะ ประกาศว่าบริษัท ดวังโกะ จะไม่เป็นบริษัทในเครืออีกต่อไป และจะกลายมาเป็นบริษัทในเครือโดยตรงของบริษัท คาโดกาวะคอร์ปอเรชั่น ในการปรับโครงสร้างองค์กรใหม่ ส่งผลให้บริษัท คาโดกาวะคอร์ปอเรชั่น กลายเป็นบริษัทในเครือเพียงแห่งเดียวของบริษัทโฮลดิ้ง คาโดกาวะดวังโกะ
เมื่อวันที่ 1 กรกฎาคม พ.ศ. 2562 คาโดกาวะดวังโกะ ได้การปรับโครงสร้างบริษัทใหม่ โดยเหลือเพียงธุรกิจสิ่งพิมพ์ใน คาโดกาวะคอร์ปอเรชั่น และได้เปลี่ยนชื่อเป็น คาโดกาวะฟิวเจอร์พับลิชชิ่ง โดยที่ คาโดกาวะ ดวังโกะ เองได้กลายเป็น คาโดกาวะคอร์ปอเรชั่น รุ่นที่สองและเป็นบริษัทโฮลดิ้งของบริษัททั้งหมดในเครือคาโดกาวะ ซึ่งชื่อเดิมของ คาโดกาวะโชเต็ง ยังคงอยู่ในฐานะแบรนด์และแผนกหนึ่งของ คาโดกาวะฟิวเจอร์พับลิชชิ่ง
เมื่อวันที่ 4 กุมภาพันธ์ พ.ศ. 2564 คาโดกาวะ ประกาศว่าบริษัทได้เป็นพันธมิตรทางการเงินกับ โซนี่ และ ไซเบอร์เอเจนท์ เพื่อเสริมสร้างความแข็งแกร่งในการสร้างและพัฒนา ซึ่งได้ทรัพย์สินทางปัญญาใหม่ๆ มาในบริษัท พร้อมทั้งเพิ่มประสิทธิภาพในการใช้ทรัพย์สินทางปัญญาที่มีอยู่แล้วให้สูงสุด ตามข้อตกลงนี้ ทั้งโซนี่และไซเบอร์เอเจนท์จะได้รับหุ้นในบริษัทคิดเป็น 1.93% ในบริษัท
ในเดือนสิงหาคม พ.ศ. 2564 กาเกาเจแพน ได้เข้าซื้อหุ้น 8.3% ในคาโดกาวะ ทำให้กลายเป็นผู้ถือหุ้นรายใหญ่ที่สุดในขณะนั้น เมื่อวันที่ 29 ตุลาคม พ.ศ. 2564 คาโดกาวะ ประกาศว่าได้เป็นพันธมิตรทางการเงินและธุรกิจกับเทนเซ็นต์ ซึ่งได้เข้าซื้อหุ้น 6.86% ในเครือบริษัทเป็นมูลค่า ¥30 พันล้านเยน ($264 ล้านดอลลาร์สหรัฐ) เป้าหมายก็เพื่อให้คาโดกาวะขยายการเข้าถึงระดับโลกโดยใช้แพลตฟอร์มของเทนเซ็นต์ โดยประเทศจีนซึ่งมีบริษัทการร่วมทุนกับเทนเซ็นต์อยู่แล้วถือเป็นเป้าหมาย
ในเดือนมกราคม พ.ศ. 2567 คาโดกาวะ ประกาศว่าได้ร่วมเป็นหุ้นส่วนกับสำนักพิมพ์ ดูปุยส์ ของบริษัท เบลเยียมพับลิชชิ่ง เพื่อเข้าซื้อหุ้น 51% ในแบรนด์มังงะ เวก้าดูปุยส์ ของ ดูปุยส์ และได้เปิดธุรกิจร่วมกับ ดูปุยส์ ภายใต้ชื่อ เวก้า เอสเอเอส ซึ่งจะนำผลงานของคาโดกาวะเอง รวมถึงมังงะญี่ปุ่นและเกาหลีไปยังตลาดฝรั่งเศส โดย ดูปุยส์ จะคงถือหุ้น 49% ในแบรนด์ร่วมนี้
ในเดือนกรกฎาคม พ.ศ. 2567 บริษัทได้ประกาศว่าได้ซื้อสตูดิโออนิเมะ โดงาโกโบ
ในเดือนพฤศจิกายน พ.ศ. 2567 มีการรายงานว่า โซนี่กรุ๊ปคอร์ปอเรชั่น กำลังเจรจาซื้อกิจการของ คาโดกาวะ ซึ่งก็เคยหารือเรื่องการเข้าซื้อกิจการของ คาโดกาวะ ทั้งหมด แต่มีความสนใจเฉพาะในสินทรัพย์ที่เกี่ยวกับอนิเมะและวิดีโอเกมเท่านั้น อย่างไรก็ตาม คาโดกาวะ ยืนยันว่า ข้อเสนอการซื้อกิจการต้องครอบคลุมทั้งบริษัท
เมื่อวันที่ 19 ธันวาคม พ.ศ. 2567 โซนี่ ได้ประกาศ "ความร่วมมือทางทุนและธุรกิจเชิงกลยุทธ์" กับ คาโดกาวะ โดย โซนี่ ได้ซื้อหุ้น 12 ล้านหุ้นในราคา ¥50 พันล้านเยน ($320 ล้านดอลลาร์สหรัฐ) เมื่อวันที่ 7 มกราคม พ.ศ. 2568 ซึ่งทำให้ โซนี่ ถือหุ้น 10% และกลายเป็นผู้ถือหุ้นรายใหญ่ที่สุดของคาโดกาวะ ภายใต้ข้อตกลงนี้ คาโดกาวะจะร่วมมือกับ โซนี่ ในโครงการต่างๆ ที่เกี่ยวข้องกับทรัพย์สินทางปัญญาของคาโดกาวะ รวมถึงการผลิตอนิเมะร่วมกัน, การทําเป็นไลฟ์แอ็กชัน, และการขยายการจัดจำหน่าย
ในเดือนกุมภาพันธ์ พ.ศ. 2568 คาโดกาวะ ประกาศการควบรวมกิจการของบริษัท ดวังโกะ, บุ๊ควอล์คเกอร์ และคาโดกาวะคอนเนคเต็ด เข้าด้วยกันเป็นบริษัทเดียว โดยบริษัท ดวังโกะ จะเป็นบริษัทที่อยู่รอดจากการควบรวมกิจการครั้งนี้ ซึ่งการควบรวมกิจการครั้งนี้จะไม่ส่งผลกระทบต่อกิจกรรมของบริษัทที่ควบรวม เช่น บุ๊ควอล์คเกอร์ ซึ่งจะยังคงดำเนินการภายใต้แบรนด์และการดำเนินงานเดิม แต่จะอยู่ภายใต้การบริหารของ ดวังโกะ

**การจับกุมประธาน**
ในเดือนกันยายน พ.ศ. 2565 ประธานคาโดกาวะ สึกุฮิโกะ คาโดกาวะ ซึ่งเป็นบุตรชายของผู้ก่อตั้ง เก็นโยชิ คาโดกาวะ ถูกจับกุมในการสอบสวนของตำรวจเกี่ยวกับการติดสินบน อัยการกล่าวว่าประธานคาโดกาวะอนุมัติการจ่ายเงิน ¥76 ล้านเยน (ปรับเป็นเงิน ¥69 ล้านเยนตามกฎหมายว่าด้วยอายุความของญี่ปุ่น) ให้กับบริษัทที่ปรึกษาที่มีความเชื่อมโยงกับอดีตผู้บริหารของคณะกรรมการจัดงานโอลิมปิกโตเกียวเพื่อแลกกับการให้เป็นผู้สนับสนุนอย่างเป็นทางการในกีฬาโอลิมปิกฤดูร้อน 2020และพาราลิมปิกฤดูร้อน 2020 คาโดกาวะปฏิเสธข้อกล่าวหา และบริษัทของเขาประกาศว่าจะให้ความร่วมมือในการสอบสวน ข้อกล่าวหานี้ทำให้เขาถูกอัยการฟ้องเมื่อวันที่ 4 ตุลาคม พ.ศ. 2565 และในวันต่อมา เขาก็ประกาศความตั้งใจที่จะลาออกจากตำแหน่งประธานบริษัทและเขาก็ยังคงปฏิเสธข้อกล่าวหาและยืนยันว่าจะพิสูจน์ความบริสุทธิ์ของตนในศาล

**การโจมตีด้วยแรนซัมแวร์ในปี พ.ศ. 2567**
เมื่อวันที่ 8 มิถุนายน พ.ศ. 2567 กลุ่มแฮกเกอร์ที่เรียกว่า BlackSuit ได้โจมตีด้วย แรนซัมแวร์ บนเว็บไซต์หลายแห่งที่เป็นของ คาโดกาวะ รวมถึงเว็บไซต์สตรีมมิ่งวิดีโอ นิโคนิโค ส่งผลให้บริการส่วนใหญ่ของเว็บไซต์ถูกระงับชั่วคราว และในวันที่ 27 มิถุนายน พ.ศ. 2567 กลุ่มแฮกเกอร์ได้แถลงการณ์บน ดาร์กเว็บ โดยอ้างว่าเป็นคนโจมตีในครั้งนี้ และขู่ว่าจะเปิดเผยข้อมูลที่ถูกขโมยไปเป็นจำนวน 1.5 เทระไบต์ ซึ่งรวมถึงข้อมูลของพันธมิตรทางธุรกิจและข้อมูลผู้ใช้ เว้นแต่จะจ่ายค่าไถ่  

**บริษัทในเครือ**
บริษัท คาโดกาวะคอร์ปอเรชั่น ทำหน้าที่รวบรวมบริษัทในเครือของญี่ปุ่นหลายแห่งที่เกี่ยวข้องกับ คาโดกาวะโชเต็ง ภายใต้ชื่อเครือบริษัทที่เรียกว่า คาโดกาวะกรุ๊ป บริษัทมีอยู่ด้วยกัน 3 ประเภท ได้แก่ บริษัทสำนักพิมพ์, บริษัทภาพยนตร์และภาพ และบริษัทสื่อผสม สำนักพิมพ์ส่วนใหญ่จะจำหน่ายหนังสือ, นิตยสารบุงโกบง, มังงะ, และนิตยสารสื่อภาพ บริษัทภาพยนตร์และสื่อภาพจะดูแลภาพยนตร์ญี่ปุ่น, การจำหน่ายดีวีดีภาพยนตร์ต่างประเทศ และอนิเมะ บริษัทสื่อผสมจะจำหน่ายเนื้อหาดิจิทัล, นิตยสารข้อมูลรายการโทรทัศน์ รวมไปถึงการถ่ายทอดข้อมูลที่ผสมผสานระหว่างสื่อกระดาษ อินเทอร์เน็ตและโทรศัพท์มือถือ และมีธุรกิจอื่นๆ เช่น ดูแลเกี่ยวกับวิดีโอเกม, การเช่าที่ดิน, รวมถึงบริษัทตัวแทนโฆษณา ทั้งหมดนี้ทำให้เครือคาโดกาวะเป็นบริษัทที่หลากหลายและมีการขยายธุรกิจในหลายภาคส่วน

**อดีตบริษัทย่อย**
 อัสมิกเอซ- Daihyakka News: ควบรวมเข้ากับดวังโกะในเดือนกรกฎาคม พ.ศ. 2562- คาโดกาวะเอนเตอร์เทนเมนต์: เมื่อวันที่ 1 พฤศจิกายน พ.ศ. 2552 คาโดกาวะเอนเตอร์เทนเมนต์ ได้ควบรวมกิจการเข้ากับ คาโดกาวะพิคเจอร์ส- คาโดกาวะกรุ๊ปพับลิชชิ่ง: เมื่อวันที่ 1 เมษายน พ.ศ. 2556 คาโดกาวะกรุ๊ปพับลิชชิ่งได้ควบรวมกิจการเข้ากับ คาโดกาวะกรุ๊ปโฮลดิ้งส์- คาโดกาวะเกมส์: ในเดือนพฤษภาคมปี พ.ศ. 2565 คาโดกาวะเกมส์ได้ขายธุรกิจของตนให้กับบริษัทแยกชื่อ ดรากามิเกมส์ ซึ่งรวมถึงทรัพย์สินทางปัญญาของบริษัทด้วย- คาโดกาวะ เจ:คอม มีเดีย: ก่อตั้งในเดือนพฤศจิกายน พ.ศ. 2548 โดยเป็นการร่วมทุนระหว่าง คาโดกาวะโชเต็ง และ เจ:คอม และถูกยุบในเดือนมิถุนายน พ.ศ. 2553- โซเน็ตคาโดกาวะลิงค์: ก่อตั้งเมื่อวันที่ 27 มิถุนายน พ.ศ. 2550 โดยมี โซเน็ตเอนเตอร์เทนเมนต์ (43.5%), คาโดกาวะโมบาย (43.5%) และ เดนท์สุอีลิ้งค์ (13.0%).- คาโดกาวะโมบายแอนด์มูฟวี่เกต: ในวันที่ 1 ตุลาคม พ.ศ. 2552 คาโดกาวะโมบายได้ควบรวมกิจการกับ มูฟวี่เกต เพื่อก่อตั้งเป็น คาโดกาวะคอนเทนต์เกต- คาโดกาวะโปรดักชั่น: เมื่อวันที่ 1 ตุลาคม พ.ศ. 2556 บริษัทได้ถูกยุบและรวมเข้ากับ คาโดกาวะคอร์ปอเรชั่น- เมจส์: เมื่อวันที่ 12 กรกฎาคม พ.ศ. 2562 เมจส์ ถูกซื้อโดย ชิโยมารุ สตูดิโอ ซึ่งเป็นบริษัทแนวคิดและลิขสิทธิ์ซึ่งมี CEO ของ เมจส์ เป็นผู้นำเช่นกัน- มีเดียลีฟส์: ในวันที่ 10 มกราคม พ.ศ. 2553 มีเดียลีฟส์ ได้ควบรวมกิจการเข้ากับ เอ็นเตอร์เบรน- เอ็นทีทีไพรม์สแควร์: ในวันที่ 30 พฤศจิกายน พ.ศ. 2553 แฟนเซอร์วิส ได้ยุติการร่วมทุนกับ เอ็นทีที- ซารูกาคุโช: กลายมาเป็นส่วนหนึ่งของ คาโดกาวะกรุ๊ปโฮลดิ้ง ภายใต้ เอ็นเตอร์เบรน ในช่วงที่บริษัทเข้าซื้อกิจการ แอสกี เมื่อวันที่ 31 มีนาคม พ.ศ. 2553 โพลทูวิน ประกาศว่าได้เข้าซื้อกิจการ ซารูกาคุโช แล้ว- สตูดิโอไลด์: ปิดตัวลงในเดือนเมษายน พ.ศ. 2562- เวิร์ดส์เกียร์: เมื่อวันที่ 26 กันยายน พ.ศ. 2549 พานาโซนิค ได้ประกาศจัดตั้ง เวิร์ดส์เกียร์ ร่วมกับ คาโดกาวะโมบาย และ โตเกียวบรอดคาสติ้งซิสเต็ม โดยจะมีผลใช้บังคับในวันที่ 2 ตุลาคม พ.ศ. 2549 เมื่อวันที่ 30 กันยายน พ.ศ. 2553 คาโดกาวะกรุ๊ปโฮลดิ้ง ประกาศว่าจะควบรวม เวิร์ดส์เกียร์ เข้ากับ คาโดกาวะคอนเทนต์เกต โดยจะเริ่มมีผลในวันที่ 1 มกราคม พ.ศ. 2554 เป็นต้นไป

**ดูเพิ่ม**
 แอสกีมีเดียเวิร์กส – แยกตัวออกมาจาก คาโดกาวะ แต่กลับมาเป็นบริษัทในเครือของ คาโดกาวะ อีกครั้ง- ดี.ลีก

**อ้างอิง**

**แหล่งข้อมูลอื่น**
หมวดหมู่:เขตชิโยดะ
หมวดหมู่:บริษัทนานาชาติที่มีสำนักงานใหญ่อยู่ที่ญี่ปุ่น
หมวดหมู่:บริษัทด้านสื่อของประเทศญี่ปุ่น
หมวดหมู่:ตราสินค้าญี่ปุ่น
หมวดหมู่:บริษัทจดทะเบียนในตลาดหลักทรัพย์โตเกียว
หมวดหมู่:บทความที่มีข้อความภาษาญี่ปุ่น
หมวดหมู่:CS1 maint: bot: original URL status unknown
หมวดหมู่:การควบรวมและเข้าซื้อกิจการในปี พ.ศ. 2557